Na temelju članka 29. stavka (3) i (4) Zakona o slatkovodnom ribarstvu Županije Zapadnohercegovačke („Narodne novine ŽZH“, broj: 9/18), članaka 3. i 4. Odluke o raspisivanju javnog natječaja za dodjelu ribolovnog prava za obavljanje sportsko-rekreacijskog ribolova na ribolovnoj zoni Široki Brijeg i ribolovnoj zoni Grude („Narodne novine ŽZH“, broj: 25/23), a sukladno članku 2. Odluke o određivanju visine naknade na godišnjoj razini za ustupanje ribolovnih zona na ribolovnim vodama Županije Zapadnohercegovačke („Narodne novine ŽZH“, broj: 19/20) za obavljanje sportsko-rekreacijskog ribolova na području Županije Zapadnohercegovačke, Ministarstvo gospodarstva Županije Zapadnohercegovačke, raspisuje ponovljeni

**JAVNI NATJEČAJ**

**za dodjelu ribolovnog prava**

**Članak 1.**

**( Predmet Javnog natječaja)**

Raspisuje se Javni natječaj za dodjelu ribolovnog prava za obavljanje sportsko-rekreacijskog ribolova na ribolovnoj zoni Široki Brijeg i ribolovnoj zoni Grude, na razdoblje od deset (10) godina, sa utvrđenim početnim cijenama kako slijedi:

1.Za ribolovnu zonu-Široki Brijeg……………………………………………............350,00 KM

2.Za ribolovnu zonu-Grude……………………………………………………...........400,00 KM

**Članak 2.**

**(Pravo podnošenja prijave na javni natječaj)**

Pravo podnošenja prijave na Javni natječaj imaju fizičke osobe - obrtnik, pravne osobe, ili udruge/organizacije sportskih ribolovaca s prebivalištem/sjedištem na području Županije Zapadnohercegovačke.

**Članak 3.**

**(Dokumentacija za prijavu na javni natječaj)**

Podnositelj prijave na Javni natječaj prilaže sljedeću dokumentaciju ne stariju od tri mjeseca u originalu ili ovjerenoj preslici:

1. Popunjen Obrazac prijave na Javni natječaj;
2. Rješenje o upisu u registar udruga/organizacija (udruge/organizacije sportskih ribolovaca);
3. Aktualni izvod iz sudskog registra u kojem se navodi da je pravna osoba registrirana za obavljanje djelatnosti koja je predmet Javnog natječaja (za pravne osobe);
4. Obrtnicu u kojoj se navodi da je obrt registriran za obavljanje djelatnosti koja je predmet Javnog natječaja (za fizičku osobu - obrtnik);
5. Presliku osobne iskaznice i potvrdu o prebivalištu odgovorne osobe (svi podnositelji prijave);
6. Potvrdu/Uvjerenje o izmirenim poreznim obvezama od nadležne Porezne uprave Federacije BiH;
7. Potvrda poslovne banke kod koje podnositelj prijave ima otvoren račun, da račun nije bio blokiran u zadnja tri mjeseca od dana objave javnog natječaja;
8. Potvrduo nekažnjavanju za odgovornu osobu podnositelja prijave na Javni natječaj;
9. Uvjerenje nadležnog suda da se protiv podnositelja prijave na Javni natječaj i odgovorne osobe podnositelja prijave ne vodi kazneni postupak;
10. Ponudu visine naknade za korištenje ribolovne zone, a koja ne može biti manja od visine naknade utvrđene Odlukom o utvrđivanju visine početnih cijena godišnje naknade za korištenje dijela ribolovnog područja - ribolovnih zona Široki Brijeg odnosno Grude;
11. Ovjerenu Izjavu podnositelja prijave na Javni natječaj da nema neizmirenih financijskih obveza prema tijelima uprave i institucijama Županije Zapadnohercegovačke po bilo kojem temelju;
12. Okvirni plan upravljanja, zaštite i uređenja ribolovne zone koji sadrži: način korištenja ribolovne zone za obavljanje sportsko-rekreacijskog ribolova, mjere i način zaštite ribolovne zone, uređenje ribolovne zone, organiziranost (kadar, prostor, oprema i dr. ), projekcija broja ribolovaca koji će obavljati sportsko-rekreacijski ribolov na ribolovnoj zoni kao i planirane sportsko – rekreacijske aktivnosti;

**Članak 4.**

**(Uvjeti )**

Pored dostavljanje dokumentacije uz prijavu na Javni natječaj iz članka 3. ovog Natječaja, pri odabiru najpovoljnije ponude uzimati će se u obzir i sljedeći uvjeti:

1. prebivalište fizičke osobe - obrtnika, sjedište pravne osobe, odnosno udruge/organizacije sportskih ribolovaca u odnosu na ribolovnu zonu za koju se podnosi prijava na javni natječaj,
2. primjerena organiziranost,
3. mogućnost provedbe Zakona o slatkovodnom ribarstvu,
4. kvaliteta okvirnog plana upravljanja ribolovne zone za koju se podnosi prijava,

Napomena: Dosadašnji korisnik ribolovnog prava ima pod jednakim uvjetima pravo prvenstva u dobivanju rješenja o stjecanju ribolovnog prava, sukladno članku 30. stavak (2) Zakona o slatkovodnom ribarstvu ŽZH („Narodne novine ŽZH“, broj: 9/18)

**Članak 5.**

**(Način podnošenja prijave)**

Prijava s traženom dokumentacijom **dostavlja se u zatvorenoj omotnici, s naznakom „Prijava na Javni natječaj za dodjelu ribolovnog prava za obavljanje sportsko-rekreacijskog ribolova na ribolovnoj zoni \_\_\_\_\_\_\_\_\_\_\_\_\_\_,** preporučeno poštom ili osobno na adresu:

**Ministarstvo gospodarstva ŽZH**

**Fra Andrije Kačića Miošića 2, 88240 Posušje**

S naznakom: **NE OTVARATI**

Javni natječaj će biti objavljen u jednim dnevnim novinama, kao i na web stranici Ministarstva gospodarstva ŽZH [www.mg-zzh.com](http://www.mg-zzh.com/).

Rok za dostavljanje prijava je 15 dana od dana objave Javnog natječaju u dnevnim novinama.

Obrazac prijave na Javni natječaj za dodjelu ribolovnog prava za obavljanje sportsko – rekreacijskog ribolova na ribolovnoj zoni može se preuzeti na stranici Ministarstva gospodarstva ŽZH [www.mg-zzh.com](http://www.mg-zzh.com/) kao i u sjedištu Ministarstva gospodarstva ŽZH, fra Andrije Kačića Miošića 2, Posušje.

Dodatne informacije mogu se dobiti na brojeve telefona: 039 682-163, 039 682-162.

Ministarstvo gospodarstva ŽZH zadržava pravo poništenja Javnog natječaja sve do donošenja rješenja o stjecanju ribolovnog prava.

Nepotpune i neblagovremene prijave neće se uzeti u razmatranje.

**Ministar**

**Dario Sesar**

Broj:05-05-24-1038-8/23

Posušje, 28.8.2023. godine

**OBRAZAC PRIJAVE NA JAVNI NATJEČAJ**

|  |
| --- |
| 1.Naziv podnositelja prijave |
| 2 Adresa podnositelja prijave (ulica, broj, mjesto, poštanski broj, općina/grad) |
| 3. Ime i prezime odgovorne osobe |
| 4. Kontakt telefon, e-mail |
| 5. ID broj: |
| 6. Ribolovna zona za koju se podnosi Prijava na natječaj |
| 7. Dosadašnji korisnik ribolovnog prava: DA/NE (zaokružiti) |

U privitku se dostavlja dokumentacija sukladno članku 3. Javnog natječaja i to:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
11. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
12. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U , dana 2023. godine

M.P.

Potpis odgovorne osobe